Økt byggeaktivitet i israelske bosetninger
Det viser tall fra den israelske organisasjonen Peace Now. Ifølge organisasjonen ble det i 2011 utstedt i alt 1.577 tillatelser til bygging av nye boliger på den okkuperte Vestbredden av det israelske boligdepartementet. Øst-Jerusalem er ikke inkludert i tallene. Israel har annektert Øst-Jerusalem, men annekteringen er ikke internasjonalt anerkjent, og palestinernes ønske er at Øst-Jerusalem skal bli hovedstad i en framtidig palestinsk stat. Byggeaktiviteten var lavere i 2010 på grunn av en midlertidig stans på ti måneder. I oktober 2010 brøt palestinerne fredssamtalene med Israel fordi den israelske regjeringen ikke gikk med på å forlenge byggestansen. I forrige uke møttes israelerne og palestinerne til direkte samtaler igjen for første gang siden samtalebruddet i 2010.
Det ble startet bygging av i alt 1.850 nye boliger i israelske bosetninger på den okkuperte Vestbredden i 2011, en økning på 19 prosent fra 2010.